Kollig val op konsentrasie in die ekonomie | Landbou
Dit is welbekend dat die ANC-regering se ekonomiese beleid ernstig oorhel na 'n sosialistiese benadering. Daar is immers kommuniste in die kabinet. Dis ook duidelik daar is min koördinasie in die ekonomiese beleid.
Dis veral die departement van handel, nywerheid en mededinging met min. Ebrahim Patel aan die stuur, wat stadig, maar seker besig is om die strop nouer te trek op markte se werking. Dit het begin met die sinlose maatreëls in die 2020-'21-grendeltyd.
Daar is ook regulasies geproklameer wat prysbeheer op knoffel en gemmer ingestel het. Die jongste groot debat is dat die betrokke departement 'n beleid van invoervervanging volg en sekere binnelandse nywerhede beskerm, wat heel moontlik tot kosteverhogings gaan lei.